দক্ষিণ কোরিয়া
দক্ষিণ কোরিয়া উত্তর-পূর্ব এশিয়ার একটি দেশ যা কোরীয় উপদ্বীপের দক্ষিণ অংশটি নিয়ে গঠিত। এর সরকারি নাম কোরীয় প্রজাতন্ত্র ( "দাএ-হান্-মিন্-‌গুক্‌")। দক্ষিণ কোরিয়ার উত্তরে উত্তর কোরিয়া, পূর্বে জাপান সাগর, দক্ষিণে ও দক্ষিণ-পূর্বে কোরিয়া প্রণালী, যা জাপান থেকে দেশটিকে পৃথক করেছে, এবং পশ্চিমে পীত সাগর। সিউল হচ্ছে দক্ষিণ কোরিয়ার বৃহত্তম শহর ও রাজধানী।
দেগু
দেগু (), (대구, 大邱, আক্ষরিক অর্থ বৃহৎ পর্বত) পূর্বনাম তেগু এবং অফিশিয়ালি দেগু মেট্রোপলিটন সিটি নামে পরিচিত। এটি দক্ষিণ কোরিয়ার চতুর্থ বড় শহর। প্রায় আড়াই লক্ষ মানুষের বাস এই শহরে। উত্তর গিয়ংসাং প্রদেশ ও দেগুকে একত্রে প্রায়শই দেগু-গিয়ংবুক বলে উল্লেখ করা হয় যার লোকসংখ্যা প্রায় ৫০ লাখেরও বেশি।